Նրա խոսքով՝ այնուամենայնիվ խորհրդի կազմում կան բացթողումներ: Նրա կարծիքով՝ Մեծամորի ատոմակայանի գոնե գործադիր տնօրենը պետք է լիներ խորհրդի կազմում՝ փորձագիտական գնահատականներին կիրառական դարձնելու համար. «Պետք է նաև չմոռանալ, որ Հայաստանում գործում է Միջուկային անվտանգության պետական կոմիտե, որը տարիների աշխատանք է իրականացրել, և անվտանգության միջոցառումներ են իրականացվել: Բայց այսօր մենք տեսնում ենք, որ այդ կոմիտեի անդամներից էլ ոչ ոք ներառված չէ: Սրանք բացեր են, որոնք, կարծում եմ, հնարավորություն կա լրացնելու»,- ասաց նա: